**Obrazac PIS**

**PROCJENA INICIJALNOG STATUSA**

(utvrđena nakon pedagoške opservacije)

Prezime (ime roditelja) i ime učenika: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Datum i mjesto rođenja: **\_\_\_\_\_\_\_\_\_\_\_\_**

Naziv škole: \_\_\_\_\_\_\_\_\_\_\_\_\_ Razred/odjeljenje: **III**

Školska godina: \_\_\_\_\_\_\_\_\_\_

Stručno lice iz specijalizovane ustanove: /

Vrsta teškoće u razvoju prema dokumentaciji iz ustanove zdravstvenog i/ili socijalnog tipa:

**Poremećaji autističnog spektra: Aspergerov sindrom** prema Nalaz i mišljenje psihologa od 15.09.2023. godine.

(navesti vrstu dokumentacije i broj rješenja ili nalaza)

|  |  |  |  |  |
| --- | --- | --- | --- | --- |
| **SAMOSTALNOST** | Interesi  | Ono što može da uradi sam | Ono što može da uradi uz nečiju pomoć | Ono što ne uspijeva uopće da uradi |
| U zatvorenoj prostoriji(učionica, sala, hodnik i sl.) | Učenik voli da istražuje prostoriju: šeta, razgleda namještaj i predmete, komentariše, postavlja pitanja. | Može pripremiti potreban materijal za sat. Spremiti svoje stvari u ruksak. Može se presvući u opremu za TiZO. | / | / |
| Na otvorenom prostoru (dvorište, igralište i sl.) | Ne pokazuje interes i za samostalno izvođenje većine aktivnosti u školskom dvorištu,igralištu. | Može se uključiti u igre s vršnjacima, najčešće trčanje, ganjanje.  | / | Uključiti se u igre na času TiZo, npr. preskakanje vijače. Odbija da se uključi u aktivnosti u kojima je manje uspješan ili neuspješan, kao i sve aktivnosti s kojima se susreće prvi put. |
| Prilikom korištenja predmeta (igračaka, knjiga i sl.) | Pokazuje interes za korištenjem flomastera, različitog pribora za pisanje. Ima veliku potrebu da je pribor kompletan, stres mu pričinjava ako npr. izgubi jednu bojicu iz seta, jedan poklopac od flomastera i sl. | Može pripremiti knjige i sveske, školski pribor potreban za nastavni čas. Može listati knjigu, naći stranu u knjizi.  | Uz pomoć i motivisanje može precizno rezati makazama po liniji.Burno reaguje ako ne uradi zadatak onako kako je zamislio (npr. ako ne izreže precizno po liniji, ne napiše pravilno slovo- od linije do linije i sl.) i vraća se na zadatak dok isti ne završi na način na koji smatra da je potrebno. | Ne uspijeva sačuvati svoje stvari. Vlastite predmete (školski pribor: olovke, bojice, gumice, šiljalo i sl.) često gubi, zaboravi, ponekad uništi, što ga uznemiri i uzrokuje burnu reakciju, plač, stres, frustraciju. |
| U održavanju lične higijene | Učenik vodi računa o ličnoj higijeni. | Samostalno pere zube i ruke. Majka navodi da dječak samostalno održava higijenu nakon korištenja toaleta. | Samostalno briše nos maramicom, ali često ga je potrebno napomenuti da baci iskorištenu maramicu u kantu za smeće.  | Ne uspijeva se samostalno okupati. |
| U obavljanju školskih zadataka | Voli rutinu, red. Često prije početka rada traži pojašnjenje kao npr. koliko ima zadataka, „pregovara“ koliko treba on da uradi, pita koliko će nešto trajati i sl. | Pripremi potreban pribor i materijal za nastavni sat. Spremi svoje stvari. | Uz dodatnu pomoć od strane asistenta na nastavi, učenik može pratiti izlaganje nastavnika kada je u pitanju frontalni oblik rada. | Samostalno se uključiti u nastavni proces bez primjene inidvidualiziranog procesa i/ili osiguranja podrške asistenta na nastavi. |

|  |  |  |  |  |
| --- | --- | --- | --- | --- |
| **KOMUNIKACIJA** | Interesi  | Ono što može da uradi sam | Ono što može da uradi uz nečiju pomoć | Ono što ne uspijeva uopće da uradi |
| Sa članovima uže porodice/obitelji (roditelji, braća, sestre i sl.) | Učenik voli razgovarati i postavljati pitanja o temama koje su njemu interesantne, npr. kućanski uređaji (klima uređaj, veš mašina). Prilikom kupovine, postavlja pitanja o namirnicama, npr. koji je proizvođač mliječnog namaza, koliki postotak masnoće sadrži i sl. | Igra se sa sestrom, tom prilikom voli da određuje pravila i način igre, npr. uči sestru da piše, računa i sl. | / | / |
| U odnosu sa odraslim osobama (nastavnici, pedagog, direktor i sl.) | Rado komunicira sa odraslim osobama (nastavnici, pedagog, direktor i sl.).  | Može inicirati razgovor o temama koje su njemu interesantne i bitne. | Voditi razgovor u željenom pravcu (često prekida sugovornike, postavlja pitanja koja nisu vezana za temu razgovora i sl.) | Ne uspijeva persisrati odrasle osobe. Nastavnicima se obraća sa „Ti“, asistentici i edukatoru-rehabilitatoru imenom. |
| U odnosu sa ostalim učenicima u odjeljenju | Rado komunicira s ostalim učenicima u odjeljenju. | Posudi ono što mu treba. Zahvali se. Traži pomoć od vršnjaka. | Uključiti se u grupne aktivnosti s vršnjacima. | Traži društo vršnjaka, ali ponekad nailazi na odbijanje iz razloga što vršnjaci ne dijele iste interese. |
| U odnosu sa nepoznatim odraslim osobama  | Majka navodi da dječak spontano stupa u komunikaciju s nepoznatim osobama i tom prilikom ponekad postavlja pitanja koja su neumjesna u odnosu na uobičajene norme ponašanja u sredini u kojoj živimo (npr. zapitkuje osobe u redu na kasi zašto su kupile neku namirnicu, savjetuje da kupe neku drugu i sl.). | / | / | / |
| U odnosu sa vršnjacima(druga djeca izvan odjeljenja) | Voli komunicirati s vršnjacima.  | Spontano stupa u komunikaciju sa vršnjacima. | / | / |
| U odnosu sa \_\_\_\_\_\_\_\_\_\_\_ | / | / | / | / |

|  |  |  |  |  |
| --- | --- | --- | --- | --- |
| **POZNAVANJE** | Interesi | Ono što može da uradi sam | Ono što može da uradiuz nečiju pomoć | Ono što ne uspijeva uopće da uradi |
| Pravila ponašanja | Generalno, učenik voli, kratka i konkretna, jasna pravila ponašanja. Neprekidno traži potvrdu vezano za svoje znanje i sposobnosti, trud i rad, ponašanje.  | / | Podigne dva prsta kada ima nešto za reči, ali potrebno ga je usmjeravati i poticati da sačeka da dobije svoj red za riječ. | Dječak ne uspijeva poštovati većinu pravila postavljenih u učionici. Ako se javio da odgovori na postavljeno pitanje, a nastavnik prozove nekog drugog učenika da odgovori, ljuti se, glasno negoduje. Želi svaki put da odgovori kada podigne dva prsta. Ne čeka red za riječ. Ne uspijeva stajati u koloni. Insistira da uvijek stoji prvi u redu.  |
| Rukovanje školskim priborom | Učenik je zainteresiran za rukovanje školskim priborom. Stres mu stvara učenje korištenja pribora s kojim se prvi put susreće u radu (npr. linijar, šestar, pribor na času Likovne kulture). | Pronaći odgovarajući pribor za rad. | Uz motivisanje i poticanje, dječak rukuje školskim priborom. | Čuvati pribor od oštećenja ili gubitka(npr. pukne bojicu, izgubi gumicu, zaboravi gdje je nešto ostavio i sl.). |
| Orijentacija u vremenu (godišnja doba, mjeseci u godini, dani u sedmici) | Pokazuje interes za snalaženjem u kalendaru. Postavlja pitanja o datumu, mjesecu, godini (npr. kada su neki bitni datumi, praznici kao što je Bajram, kojeg datuma pada, koji će to biti dan u sedmici i sl.) | Zna nabrojati dane u sedmici pravilnim redoslijedom. Može reći koji je danas dan, koji dan je npr. prije ili poslije određenog dana. Može odrediti koje je godišnje doba, navesti kojeg dauma počinju i kada završavaju godišnja doba.  | Uz pomoć može navesti mjesece u godini, odrediti koji mjesec je prije ili poslije određenog mjeseca. | / |
| Orijentacija u prostoru (relacije, mjesto stanovanja, grad, država) | Učenik ima osnovna znanja o mjestu stanovanja, gradu, državi. | Zna reći svoje mjesto stanovanja, grad, državu. Samostalno se orjentiše u školskim prostorijama. | / | / |
| Orijentacija na papiru | Učenik ima veliku potrebu da je rad na papiru uredan i da su slova i brojevi pravilno smješteni unutar ograničenog prostora. | / | / | Ako ne završi zadatak onako kako je naumio, ne može nastaviti raditi i preći na naredni zadatak sve dok prethodni ne završi na način na koji smatra da je potrebno, te se vraća na isto nekoliko puta, briše, ponavlja napisano, uz veliki stres i frustraciju. Ukoliko radi na listu papira i napravi grešku ili slučajno malo ošteti papir npr. prilikom brisanja, traži novi list i ne može nastaviti da radi na oštećenom papiru. |
| Slova (velika, mala, štampana, pisana, latinica, ćirilica) | Učenik voli slova kao grafičke oznake za glas (abecedu i azbuku kao tačan poredak slova, često analizira oblik slova, povezuje glas i slovo sa riječju koja počinje datim slovom). | Samostalno piše pojedinačna slova lijepo i precizno (štampana i pisana slova latinice, kao i do sada obrađena štampana slova ćirilice: Aa, Jj, Ee, Oo, Mm, Tt, Kk). | Uz neprekidnu motivaciju i pozitivno potkrepljenje, učenik povezuje slova u riječi i rečenice. | Ako nije zadovoljan oblikom ili veličinom napisanog slova, učenik ne može nastaviti raditi i preći na naredni zadatak, te briše i ponavlja napisano, uz veliki stres i frustraciju. |
| Čitanje | Učenik pruža otpor uključivanju u aktivnost čitanja. | Učenik je usvojio sva slova abecede, ali nije savladao tehniku čitanja. Prilikom čitanja pravi mnogobrojne specifične greške u čitanju. | Uz pomoć može pročitati kraće rečenice.  | Samostalno pročitati slog, riječ, rečenicu i razumjeti pročitano. |
| Pisanje | Učenik ne pokazuje interes za aktivnost pisanja. Često odbija da piše i/ili prepisuje i kratki tekst. Ima potrebu da svako slovo napiše pravilno. | Učenik može samostalno prepisati kraći tekst, ali tom prilikom su evidentne mnogobrojne specifične greške: dodavanje i/ili izostavljanje slova ili slogova, inverzija slogova. | Uz pomoć piše po diktatu, zapisuje slog, riječi i kraće rečenice. Prepisuje kratki i prilagođeni tekst sa table, individualiziranog listića i sl. | Pravilno napisati rečenicu. |
| Usmeno izražavanje i slušanje | Učenik preferira usmeni oblik izražavanja u odnosu na pismeni. Dječaku je upute i naloge potrebno iskazivati jednostavnim rečenicama uz često provjeravanje razumijevanja. | Uspijeva izraziti vlastite potrebe. | Uz dodatnu pomoć nastavnika ili asistenta u nastavi i češću provjeru razumijevanja, kao i usmjeravanje da pažnju održi na zadatku, dječak usvaja školsko gradivo. Teme koje su mu interesantne usvaja slušanjem. | Ne uspijeva pratiti upute koje nastavnik daje prilikom frontalnog oblika rada, često odluta pažnjom, čini se da ne sluša nastavnika, najčešće nešto crta i komentariše. |
| Brojevi, relacije i računske operacije | Učenik pokazuje veliki interes za brojeve i računske operacije.  | Savladao većinu nastavnih sadržaja iz predmeta Matematika. | Riješiti teže zadatke, npr. tekstualne zadatke. | Usvajati gradivo iz oblasti geometrije bez otpora i stresa. |

Inicijalnu procjenu sačinili članovi inkluzivnog tima:

\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_\_\_\_\_\_

(razrednik) (potpis)

\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nastavnik predmetne nastave) (potpis)

\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nastavnik predmetne nastave) (potpis)

\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(stručni saradnik iz oblasti edukacije i/ili rehabilitacije) (potpis)

\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(roditelj) (potpis)

Broj pedagoškog kartona učenika:

Pedagog škole: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Direktor škole: \_\_\_\_\_\_\_\_\_\_\_\_\_\_\_\_\_\_\_\_\_\_\_

M.P.

Djelovodni broj:15-III-1/23

U Zavidovićima, 02.10.2023. godine